# Erotinės fantazijos

### Straipsnis iš Vikipedijos, laisvosios enciklopedijos.

Erotinės fantazijos – fantazijos, svajonės ar sapnai, turintys seksualumo prigimtį. Tokias fantazijas patiria daugelis žmonių; jos atsiranda lytinės brandos metu, dažnai – patiriant pirmąją meilę. Asmuo gali norėti arba nenorėti įgyvendinti tokias svajones. Be to, ne visos tokios fantazijos yra realios. Vyrų erotinės fantazijos turi labiau fizinį pagrindą, moterų – daugiau susijusios su meilės jausmu, bet ši tendencija nėra universali.

Paprastai fantazijos suvokiamos kaip žaismas, tačiau erotinės fantazijos žaismu paprastai nelaikomos, kadangi yra susijusios su seksu, kuris suvokiamas kaip rimtas dalykas (tiek paauglystėje, tiek ir vėliau). Seksualinio turinio fantazijos būdingos daugeliui žmonių, tačiau dėl jų intymumo kitiems pasakojamos retai. Kartais tokios fantazijos gali būti lytinių troškimų išraiška, o kartais – atvirkščiai – žadina geismą ir aistrą.

Erotinių fantazijų temų pavyzdžiai:

- neištikimybė,
- prostitucija,
- seksas su nepažįstamu asmeniu, įžymybe,
- visiškas dominavimas arba visiškas nusileidimas lytiniam partneriui (įskaitant sadizmą ir mazochizmą),
- grupinis seksas,
- išprievartavimas,
- vojerizmas,
- homoseksualus seksas,
- kai kurie lytiniai nukrypimai,
- seksas stebint kitiems asmenims,
- greitasis seksas viešoje vietoje ir kt.

Erotinės fantazijos kyla įvairiomis sąlygomis ir progomis. Kartais jos sukeliamos sąmoningai, siekiant išblaškyti nuobodulį, pagyvinti įkyrėjusį užsiėmimą, dėl ilgo lytinio susilaikymo, šiaip norint patirti malonumą. Kartais tokios fantazijos apima žmogaus mintis nejučiomis, be jokių valios pastangų. Erotinių svajonių šaltinis gali būti perskaityta knyga, filmo scena, kažkada girdėtas pasakojimas ar koks lytinis nuotykis, išgyvenimas.

Seksualinės svajonės gali atsirasti dėl smalsumo, iš noro pasvajoti apie tai, kas dar nepatirta, uždrausta ar nepasiekiama (pvz., ištekėjusi moteris svajoja apie gražų meilužį, paauglys svajoja apie seksą su popžvaigžde ir kt.). Vaizduotėje savo lytiniams partneriams paprastai priskiriamos svajojamos savybės. Tačiau ne visos erotinės svajonės yra tokios, kad žmogus norėtų jas įgyvendinti, pvz.,

## [taisyti] Erotiniai sapnai

Erotiniai sapnai yra gana stipriai susiję su lytinių poreikių tenkinimu – jie intensyviausi tuomet, kai asmuo ilgai neturi lytinių santykių. Tai labiausiai būdinga jauniems žmonėms (dėl nenusistovėjusio lytinio gyvenimo, nuolatinio partnerio nebuvimo), o taip pat ir vyresniame amžiuje (suretėjęs seksas dėl fiziologinių priežasčių). Kaip ir kitos erotinės fantazijos, gali būti paremtos realiais gyvenimo įvykiais, gali būti ir visiškai naujos. Naktį sapnuodamas erotinį sapną vyras gali patirtį ejakuliaciją (poliucija), o moteris – orgazmą. Lytinis susilaikymas, ypač po aktyvaus lytinio gyvenimo, labai skatina erotinius sapnus. Tokių sapnų dažnumas netiesiogiai parodo asmens pasitenkinimą lytinio gyvenimo ritmu – juo mažiau sapnų, tuo tinkamesnis sekso dažnumas.

Rodomas puslapis "http://lt.wikipedia.org../../../e/r/o/Erotin%C4%97s_fantazijos.html"

Kategorija: Erotika

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- English
- Español
- Suomi
- 中文